kardosdrur/scandi-wiki huggingface dataset:
Urim og Tummim

Urim og Tummim er ifølge Det Gamle Testamente to genstande, som blev lagt i brystskjoldet på ypperstepræstens dragt. Ved lodkastning kunne præsten få svar på spørgsmål eller afgøre tvistemål. Det antages almindeligvis, at Urim og Tummim var to lodder eller sten. Ordet Urim er blevet udlagt som »lys« og »åbenbaring« og Tummim som »fuldkommenhed« og »sandhed«.

Mormonisme 

I Jesu Kristi Kirke af Sidste Dages Hellige (Mormonkirken) har betegnelsen »Urim og Tummim« fra omkring 1833 traditionelt været brugt om flere forskelige seersten, som kirkens grundlægger, amerikaneren Joseph Smith, skal have benyttet i forbindelse med oversættelsen af Mormons Bog, Abrahams Bog og en række åbenbaringer, hvoraf nogle nu er samlet i Lære og Pagter. Det drejer sig om følgende sten:
 »To sten, indfattet i sølvbuer (...) fastgjort til et brystskjold«, som ifølge Smith lå nedgravet sammen med nogle guldplader med indskrifter på, som Smith i september 1827 skal have fundet i en høj i staten New York, og hvorfra Mormons Bog skal være oversat. Stenene omtales af Smiths samtidige som en slags briller. I selve Mormons Bog kaldes de dog ikke »Urim og Tummim«, men »oversættere.« Det skal være ved hjælp af disse to oversættersten, at Smith dikterede et foreløbigt manuskript på 116 sider. Dette bortkom imidlertid, og i sommeren 1828 fik Smith frataget oversætterstenene.
 En brunlig sten, som Smith skal have fundet under udgravningen af en brønd i 1822, og som Smith i sin ungdom anvendte, når han lod sig hyre til at udpege skjulte skatte i jorden. Det skal være ved hjælp af denne sten, at hele Mormons Bog, som den i dag foreligger, er oversat.
Smiths hustru Emma Hale Smith, som i en periode virkede som skriver for Smith, forklarede, hvordan Smith brugte stenen:
»Han sad med ansigtet begravet i sin hat med stenen i og dikterede time efter time [Mormons Bog].«
David Whitmer, som aflagde vidnesbyrd om Mormons Bogs guddommelige oversættelse, berettede samstemmende:
»Joseph Smith lagde seerstenen i en hat, tog ansigtet ned i hatten og trak den op om ansigtet for at lukke alt lys ude (...) Noget, der mindede om et stykke pergament, kom til syne med teksten på. Et skrifttegn ad gangen viste sig, og nedenunder stod oversættelsen på engelsk.«

Whitmer præciserede, at Smith »ikke benyttede pladerne under oversættelsen.«

Mormonkirken ejer stadig en af Smiths seersten, men ingen af hans efterfølgere har udtalt, at de har brugt den.

Noter 

Det Gamle Testamente
Jesu Kristi Kirke af Sidste Dages Hellige
Craig Mottram

Craig Mottram (født 18. juni 1980) er en australsk mellem- og langdistanceløber. Hans speciale er 5000 meteren.

Karriere 
Som ung gik han på den prestigefyldte Geelong Grammar School i Australien. Det var der, han fandt sin interesse og evne for løb. Han blev anfører for skolens løbehold samme år.

Han opnåede den 14. august 2005 et højdepunkt i sin karriere, da han vandt bronze på 5000 meteren til verdensmesterskaberne i atletik i Helsingfors. Han løb de 5000 meter i tiden 13.32,96, hvilket svarer til 2.42 min/km. Han var den første ikke-afrikanske løber til at vinde en medalje i den disciplin siden 1987.

Den 9. marts 2006 i Melbourne til sit sidste træningsløb inden Commonwealth Games, overgik han den tolv år gamle australske rekord på 2000 meteren med 12 sekunder. 2000 meteren distancen, som er en meget sjælden disciplin, var blevet planlagt med det eneste formål at forberede Mottram til Commonwealth Games.

Den 20. marts 2006 til Commonwealth Games i Melbourne blev han nr. 2 i 5000 meteren i tiden 12.58,19, hvilket svarer til 2.35 min/km. Han blev slået med hundrededele af sekunder af den kenyanske løber Augustine Choge. Dette var kun anden gang nogensinde, at et løb var blevet vundet på under 13 min til et mesterskab. Han løb også 1500 meteren til samme stævne 25. marts, hvor han var favorit til at vinde. Han lå efter 800 meter i tredje position, da den engelske løber Andrew Baddeley faldt bag ved ham og væltede Mottram. Mottram mistede 20 meter i forhold til de andre løbere og nåede aldrig op og han sluttede på en skuffende niendeplads.

Personlige rekorder 
 1500 meter: 3.33,97
 Mile: 3.48,98 (Oceansk rekord)
 2000 meter: 4.50,76 (Oceansk rekord)
 3000 meter: 7.32,19 ((Oceansk rekord)
 2 miles: 8.11,27 (Oceansk rekord)
 5.000 meter: 12.55,76 (Oceansk rekord)
 10.000 meter: 27.50,55
 10 km (landevej): 27.54 (Oceansk rekord)

Eksterne henvisninger 

Mellemdistanceløbere fra Australien
Langdistanceløbere fra Australien
Øresundsakvariet

Øresundsakvariet  er et museum for dyrelivet i Øresund, og er en del af Københavns Universitet. Akvariet ligger tæt på Øresund og på Nordhavnen i Helsingør. Øresundsakvariet har i perioden 2005 til 2006 gennemgået den største udvidelse og renovering siden akvariet åbnede i 1973. Forbedringerne indebærer bl.a. et helt nyt moderne filtreringsanlæg til akvarievandet, som giver det Danmarks reneste vand.

Referencer

Eksterne henvisninger 
 Øresundsakvariet

Akvarier i Danmark
Bygninger, konstruktioner og anlæg i Helsingør
Etableret i 1973
Kultur i Helsingør
Museer ved Københavns Universitet
Simon Fruelund

Simon Fruelund (født 26. juli 1966) er en dansk forfatter uddannet fra Forfatterskolen 1995.

Udgivelser 
 Mælk, Gyldendal, 1997, (Noveller), (USA 2012)
 Planer for sommeren, Gyldendal, 2002 (Noveller)
 Borgerligt tusmørke, Gyldendal, 2006, (Roman), (Italien 2008, Sverige 2012, USA 2013)
 Verden og Varvara, Gyldendal, 2009 (Roman)
 Panamericana, Gyldendal, 2012 (Roman)
 Pendlerne, Gyldendal, 2014 (Roman)

Priser og legater 
 Statens Kunstfonds treårige legat 2007
 Henri Nathansens Fødselsdagslegat 2007
 Otto Rungs Forfatterlegat 2010

Eksterne links 
 http://simonfruelund.com/ 
 http://www.forfatterweb.dk/oversigt/zfruelund00
 Biografi på Litteratursiden 

Romanforfattere fra Danmark
Novelleforfattere fra Danmark
Dansksprogede forfattere fra Danmark
Personer i Kraks Blå Bog
Martin Jørgensen (fotograf)

Martin Jørgensen (født 2. marts 1978 i Valby) er en dansk filmfotograf og entreprenør.

Tidlige liv og karriere 
Han er opvokset i Valby med sine forældre, Jane og Jacob Jørgensen samt en lillesøster og en lillebror. Martin Jørgensens skolegang fandt sted på Ingrid Jespersens Gymnasieskole på Østerbro. Har siden arbejdet for firmaet JJ Film, der fra starten af 1990'erne har produceret næsten alle tv-udsendelserne med den kongelige familie. Martin Jørgensen har gennem flere år arbejdet i sin fars firma, og har blandt andet lavet portrætudsendelsen Mit hjem er mit slot, som blev lavet i anledning af prinsesse Alexandras 40-års fødselsdag samt programmerne Prinsesse Alexandra og verdens børn og Alexandra, prinsesse i tiden.

Privatliv 
Han var gift med Grevinde Alexandra af Frederiksborg. Parret blev viet i Øster Egede Kirke lørdag den 3. marts 2007.
De to lærte hinanden at kende i 1999, og efter prinsesse Alexandras skilsmisse fra prins Joachim blev de kærester. Den 7. februar 2007 blev det offentliggjort, at Martin Jørgensen skulle giftes med prinsesse Alexandra. I september 2015 meddeltes det i en pressemeddelelse at parret skulle skilles. 

Han har dannet par med Eva Harlou fra 2015 til efteråret 2019.

Han har en datter (født 1994) fra et tidligere forhold.

Referencer

Eksterne henvisninger 
 

Filmfotografer fra Danmark
Personer fra Valby
Lesch-Nyhans syndrom

Lesch-Nyhans syndrom (LNS) er en meget sjælden genetisk sygdom, karakteriseret ved 
 overproduktion af urinsyre
 dårligt nervesystem
 problemer med opførslen (patienter kan finde på at spise sig selv)
Symptomerne på LNS viser sig typisk i en alder af 3-6 måneder. Det første symptom på LNS er orangefarvede sandlignende krystaller af urinsyre, der forekommer i barnets ble. Overproduktionen af urinsyre kan føre til udvikling af urinsyrekrystaller eller -sten i nyrer, urinledere eller blære.

Genetik 
LNS skyldes en mutation i HPRT-genet i X-kromosomet, hvilket er grunden til at stort set kun mænd får lidelsen. Ændringen gør, at der er mangel på enzymet hypoxantin-guanin fosforibosyltransferase (HPRT). Med HPRT-enzymet kan purinerne (adenin og guanin) genbruges fra de døde cellers DNA. Når kroppen ikke kan genbruge adenin og guanin, er der en dramatisk overproduktion af urinsyre, som fører til hyperuricemia. Hyperuricemia kan resultere i gigt, ledbetændelse og nyresten, og urinsyren kan klumpe sig sammen i krystaller under huden. LNS bliver konstateret i 1 ud af hver 100.000 levende fødte. 
LNS er blevet konstateret hos alle racer og etniske grupper. LNS kan enten være arveligt eller kan opstå ved en spontan ny mutation.

Medfødte misdannelser, deformiteter og kromosomafvigelser
Lone Munksgaard Nielsen

Lone Munksgaard Nielsen (født 28. marts 1968 i Kloster ved Ringkøbing) er en dansk digter og forfatter, uddannet fra Forfatterskolen 1993.

Karriee 
Hun debuterede med digtsamlingen Afvikling i 1993, der beskriver en demontering af kroppen.

I 2009 udkom Vinden jeg kaldte Isbjørn, for hvilken hun blev tildelt 37.500 kr. af Statens Kunstfonds Litteraturudvalg. Bogen er illustreret af Knud Odde.

Hun har udgivet bøger til både børn og voksne.

Udgivelser 
 Afvikling, digt 1993 (Borgen)
 Frasagn, lyrik for stemmer 1994 (Borgen)
 Lysvendt/ Himmelsøjlen, lyrik 1995 (Borgen)
 Kapitæler, drama 1995 (Drama)
 Iklædt en andens hud, lyrik 1996 (Borgen)
Omvej over himlen, oversættelse af André Breton 1996 (Basilisk)
Hvis mine fingre kunne rasle, lyrik 1999, (Borgen)
 Skæbnen og mig, digte for børn 2000 (Borgen)
Når guderne taler i tunger, 2000 (Borgen)
 Rimgræs, haiku 2003 (Lindhardt og Ringhof)
 Hvem kommer morgengryet til?, digte 2005 (Lindhardt og Ringhof)
 Stregkoden, en roman i 111 scener, 2006 (Lindhardt og Ringhof)
Dinosauruspulveret, billedbog 2008 (Gyldendal) - illustreret af Hanne Bartholin
Vinden jeg kaldte Isbjørn, billedbog 2009 (Gyldendal) - illustreret af Knud Odde
Nete og Mørket, billedbog 2012 (Gyldendal) - illustreret af Hanne Bartholin
Drengen der blev væk fra sig selv, billedbog 2015 (Gyldendal) - illustreret af Pia Thaulov

Priser og legater 
 1994: Madame Hollatz’ legat (rejselegat)
 1995: Hulda Lütken og Jacobs legat
 1997: Peder Jensen Kjærgaard og Hustrus Forfatterlegat
 1997: Harald Kiddes og Astrid Ehrencron-Kiddes legat
 Samt arbejdslegater fra bl.a. Litteraturrådet og Statens Kunstfond

Referencer

Eksterne links 
 Biografi på Litteratursiden.dk 

Digtere fra Danmark
Romanforfattere fra Danmark
Dansksprogede forfattere fra Danmark
Kvindelige forfattere i det 21. århundrede
Personer fra Ringkøbing
Nordens største byer

Dette er en top-50-liste over Nordens største byer. Tallene er inklusiv forstæder, men ikke inklusiv den enkelte bys opland eller region hvori landdistrikter og andre byer indgår. En rankering er derfor ikke muligt da det kommer an på de administrative zoner som har forskellig befolkningstæthed og areal for optælling.

København er det tættest bebyggede byområde i Norden.

Tallene er fra forskellige årstal, så sammenligninger skal tages med forbehold.

Kilder 

Største byer
Nick Willis

Nicholas Ian Willis (født 25. april 1983) er en newzealandsk atlet (1500 meter), som vandt guld ved Commonwealth Games i 2006 i Melbourne. Han var den første fra New Zealand der vandt guld ved Commonwealth Games. Da Peter Snell vandt i Perth i Australien i 1962, hed legene Empire Games. Nick Willis vandt i tiden 3:38.49 minutter.

Han er født i New Zealand, men gik på the University of Michigan i USA. Hans bror, Steve Willis, er også atlet. De er de eneste brødre i New Zealands historie, som til dato begge har været under 4 min på milen.

Karriere Højdepunkter 
Commonwealth Games 2006

1. plads: 1500 meter (3:38.49)

New Zealand Track & Field Championships 2006

1. plads: 1500 meter (3:50.77)

IAAF, World Championships 2006

6. plads: 1500 meter (3:40.87)

Personlige Rekorder 
 1500 meter (3:32.17), i Frankrig i juli 2005



Mellemdistanceløbere fra New Zealand
Ricco Wichmann

Ricco Wichmann er en dansk journalist, manuskriptforfatter og Partner og Kreativ direktør i produktionsselskabet Pineapple Entertainment som han etablerede i 2013 sammen med Anders Breinholt i samarbejde med Nordisk Film TV. Pineapple Entertainment står blandt andre programmer bag Natholdet, Monte Carlo på DR3, Mormor På Mandejagt, Diamantfamilien, Kørelærerne og Breinholt & Venner samt Zulu Awards i årene 2019 (med Pilou Asbæk som vært), 2020 (med Dar Salim som vært), 2021 (Med Christopher som vært) og 2022 (Med Melvin Kakooza som vært).

Wichmann har i en årrække arbejdet på Zulu Comedy Galla og står blandt andet - sammen med Pharfar, Pilfinger og Nikolaj Lie Kaas og Rasmus Bjerg - bag hittet "Fugt i Fundamentet" med Nik & Ras, der solgte dobbelt guld.

Ricco Wichmann blev student fra Høje-Taastrup Gymnasium i 1993 og er uddannet journalist på Danmarks Journalisthøjskole i 2001.

Han har medvirket i flere af Jan Gintbergs tv-programmer, bl.a. Gintbergs Store Aften, som TV2 Zulu sendte i 2005, og han har været radiovært på TV 2 Radio, hvor han lagde navn og stemme til radioprogrammet Wichmann og Bonuseffekten og var vært med Casper Christensen på “Kongen Af Danmark”.

Wichmann lavede i 1990'erne radio på Radio FTF som sendte på samme frekvens som The Voice i København.

Referencer 

Tjek fødsels- og dødsår
Journalister fra Danmark
Natholdet
Den tavse mand

Den tavse mand (originaltitel The Quiet Man) er en amerikansk film fra 1952 med John Wayne, Maureen O'Hara, Victor McLaglen og Barry Fitzgerald i hovedrollerne. Filmen er instrueret af John Ford og baseret på en novelle af Maurice Walsh. Filmen er kendt for sine flotte billeder af det irske landskab og den lange, afsluttende og halvkomiske nævekamp mellem Wayne og McLaglen.

Filmen vandt Oscars for bedste instruktion og fotografering.

Handlingen 

Historien handler om Sean Thornton (spillet af John Wayne), der er en irsk-amerikansk professionel bokser, som kæmper under navnet "Trooper Thorn". Efter at han ved et uheld har dræbt en modstander under en kamp, flytter han fra USA til Irland for at overtage familiens gård. Han ender med at forelske sig i og gifte sig med den iltre Mary Kate Danaher (spillet af Maureen O'Hara), som er søster til den ikke alt for begejstrede lokale storbonde "Red" Will Danaher. Danaher vil ikke give sin søster den fulde medgift, som hun er berettiget til.

Sean er parat til at lade sagen falde, men Mary Kate er besluttet på at få sin medgift for enhver pris, og hun tror, at Seans modvilje mod at kæmpe er et udslag af fejhed. Faktisk er han traumatiseret af at have dræbt en modstander i bokseringen. To lokale præster, Fader Lonergan (spillet af Ward Bond) og pastor Playfair (spillet af Arthur Shields) blander sig for at føre de nygife sammen igen. Til slut klarer Sean og Will sagerne med en slåskamp, Sean genvinder Mary Kates kærlighed, og alt ender godt.

Produktion 

Filmen var noget af et skift for Wayne og Ford, der begge var mest kendt for deres westerns. Det var også et skift for Republic Pictures, som fik muligheden for at bakke Ford op, i hvad der blev opfattet som et risikabelt foretagende. Det var første gang, at selskabet, der var mest kendt for sine lavbudgetsfilm, udgav en film, der blev nomineret til en Oscar.

Ford havde læst novellen i 1933 og købt den for 10 dollars. Det tog over 12 år at få filmen finansieret og indspillet. Republic Pictures, der var et lille selskab, gik med til at finansiere filmen med O'Hara, Wayne og Ford på betingelse af, at de tre gik med til at lave en western for Republic. De indvilgede alle tre, og efter at have indspillet Rio Grande tog de til Irland og begyndte optagelserne.

Der er mange skuespillere fra den irske teaterverden med i filmen, bl.a. Barry Fitzgeralds bror, Arthur Shields, samt en masse irske statister.

Mange scener blev optaget i byen Cong i County Mayo og omkring Ashford Castle i Cong. Byen og borgen har ikke ændret sig meget siden 1952, og forbindelsen til filmen har gjort den til en turistattraktion.

Eksterne henvisninger 
 

Dramafilm fra USA
Amerikanske film fra 1952
Film instrueret af John Ford
Hicham El Guerrouj

Hicham El Guerrouj (født 14. september 1974) er en marokkansk tidligere atlet, som dystede på mellemdistancerne. Han har verdensrekorder på 1500 meter (3:26.00), milen (3:43.13) og 2000 meteren (4:44.79). Han har fået tilnavnet "King of the Mile".

Internationale Medaljer

Olympiske Medaljer 
 Sølv, 2000, Sydney, 1500 meter 
 Guld, 2004, Athen, 1500 meter 
 Guld, 2004, Athen, 5000 meter

Verdensmesterskaber 
 Sølv, 1995, Göteborg, 1500 meter 
 Guld, 1997, Athen, 1500 meter 
 Guld, 1999, Sevilla, 1500 meter 
 Guld, 2001, Edmonton, 1500 meter 
 Guld, 2003, Paris, 1500 meter 
 Sølv, 2003, Paris, 5000 meter

Personlige Rekorder 



Eksterne henvisninger 

Mellemdistanceløbere fra Marokko
Ørnevinger

Ørnevinger (originaltitel The Wings of Eagles) er en film fra 1957 om piloten Frank "Spig" Wead og US Naval Aviation, den amerikanske flådes luftvåben. Filmen er en hyldest til Wead og instrueret af Weads ven John Ford.

John Wayne spiller Wead, piloten der blev forfatter og skrev historien eller manuskriptet til film som Hell Divers, Ceiling Zero og Operation helvede.

Kort efter afslutningen på 1. verdenskrig forsøger Wead sammen med John Dale Price (spillet af Ken Curtis) at bevise over for flåden, at flyvebåde kan være værdifulde i kamp. Derfor presser han flåden til at deltage i bl.a. hastighedskonkurrencer. Mange er imod den amerikanske hærs flyverhold anført af kaptajn Herbert Allen Hazard (baseret på Jimmi Doolittle og spillet af Kenneth Tobey).

Wead bruger det meste af sin tid på enten at flyve eller fjumre rundt med sine holdkammerater, hvilket betyder, at hans kone Minnie (spillet af Maureen O'Hara) og børn ignoreres.

Den aften han forfremmes til leder af en kampeksdrille, falder han ned ad trappen hjemme, brækker halsen og bliver lam. Da Minnie forsøger at trøste ham, afviser han hende og familien. Han tillader kun flådekammeraterne, f.eks. "Jughead" Carson (spillet af Dan Dailey) og Price komme i nærheden. "Jughead" besøger ham nærmest dagligt på hospitalet for at støtte og opmuntre ham. "Jughead" presser også på, for at Wead skal komme sig over sin depression, prøve at gå og begynde at skrive. Da Wead er lam og ikke skal nogen steder, har han masser af tid til at skrive.

John Ford prøver at vise John Wayne som en sårbar amerikansk helt, som han også gjorde det i andre film, f.eks. Den tavse mand, Manden der skød Liberty Valence og Rio Grande''. Ford ville have, at helten i det ydre var hård, men at der under overfladen var en stille følsomhed.

Kilder

Eksterne henvisninger 
 

Dramafilm fra USA
Krigsfilm fra USA
Amerikanske film fra 1957
Film instrueret af John Ford
Lincoln – folkets helt

Lincoln – folkets helt (originaltitel Young Mr. Lincoln) er et drama fra 1939 om præsident Abraham Lincolns unge dage. Filmen er instrueret af John Ford og har Henry Fonda i hovedrollen.

Handlingen 

Filmen foregår i Lincolns unge dage, lige da han er begyndt som sagfører i byen Springfield. Men kort efter sin ankomst skal han forsvare to unge mænd, der er anklaget for mord, og det eneste vidne til forbrydelsen er en person, som hævder at have set mordet i fuldmånens klare skær.

En familie, der kommer gennem byen New Salem i deres overdækkede prærievogn, skal bruge varer fra Lincolns butik, og det eneste de har af værdi, som han vil modtage som betaling, er en lovsamling.  Han fortæller om sine ambitioner til en ung kvinde. Hun dør. Han flytter til den nærliggende by Springfield, som netop er blevet forbundsstatens hovedstad, og starter en sagførervirksomhed sammen med en ven. Han træffer en ung kvinde fra Kentucky, Mary Todd. Og da en mand bliver dræbt under en skovtur den 4. juli, stopper han lynchningen af dem ved at fortælle den vrede menneskemængde, at han har hårdt brug for de anklagede i hans første rigtige sag.

Eksterne henvisninger 
 

Dramafilm fra USA
Amerikanske film fra 1939
Film instrueret af John Ford
Film baseret på virkelige begivenheder
Afrikanske plade

Den Afrikanske Plade omfatter som navnet siger Afrika.
Det højeste punkt på pladen er Kilimanjaro, som er en keglevulkan med en højde på 5.895 meter over havets overflade.
Kendetegnet ved den er at den er en af tre vulkaner. Mau Lu og Sanchau (Henvisninger til hvad det er?).
Kilimanjaro er så højt, at der er sne og mindre gletsjere på toppen, selvom den ligger forholdsvis tæt på ækvator.  

Plade
Pladetektonik
Merete Nissen

Merete Nissen (født 1961, død marts 2020) var en dansk oversætter. Hun var cand.mag. i fransk og brasiliansk portugisisk og var ansat som administrator af Forfatterskolen. Hun har været medlem af redaktionen på Banana Split 1993-1998 og Almen Semiotik 1991-1996. Hun oversatte udvalgte brasilianske og specielt franske skønlitterære værker, senest: At tage tingenes parti af Francis Ponge i samarbejde med digteren Niels Frank. Fra 2002-2006 var hun desuden ekstern lektor på portugisisk afd., KU.

Merete Nissen valgte også at udnytte sit engagement på Forfatterskolen i en udadvendt praksis. Gennem sin tid som administrator på forfatterskolen var hun med til at arrangere en lang række litterære konferencer og seminarer, danske såvel som internationale.

Oversættere fra Danmark
Dansksprogede forfattere fra Danmark
Lægernes Pension

Lægernes Pension er en dansk pensionskasse med hjemsted i Frederiksberg Kommune. 

Pensionskassen blev stiftet i 1946 og har ca. 90 procent af alle læger i Danmark som medlemmer. Pensionsordningen er obligatorisk for læger, der er omfattet af kollektiv overenskomst.

I 1992 oprettede pensionskassen Lægernes Pensionsbank som datterselskab. Pensionskassen etablerede i 2004 Investeringsforeningen Lægernes Pensionsinvestering og Specialforeningen Lægernes Pensionsinvestering, hvor størstedelen af pensionskassens midler forvaltes.

Lægernes Pension hed oprindeligt Lægernes Pensionskasse, men ændrede i 2016 navn til Lægernes Pension - pensionskassen for læger. I daglig tale Lægernes Pension. Bankens navn blev samtidig ændret til Lægernes Bank, mens investeringsforeningens navn blev ændret til Lægernes Invest.

Lægernes Pension er under tilsyn af Finanstilsynet.

Administrerende direktører 
 1988-1989 Lars Rohde
 1989-2015 Niels Lihn Jørgensen
 2015- Chresten Dengsøe

Noter

Eksterne henvisninger 
 Lægernes Pensions hjemmeside

Pensionskasser i Danmark
Etableret i 1946
Sampension

Sampension Livsforsikring A/S er en dansk livsforsikrings- og pensionskoncern. Sampension er et af landets 5 største pensionsselskaber, med over 270.000 kunder og en balance på 268 mia. kr.

Sampension blev grundlagt i 1945 og er et datterselskab af Kommunernes Pensionsforsikring A/S (KP) og administrerer de tre arbejdsmarkedspensionsordninger Kommunernes Pensionsforsikring, StK:Pension og Grafisk Pension. De ordninger er siden blevet sammenlagt. I 2016 overtog Sampension de to mindre pensionskasser Arkitekternes Pensionskasse og Pensionkassen for Jordbrugsakademikere og Dyrlæger fra MP Pension (tidligere Unipension). 

Selskabet ejes af overenskomstparterne på de områder, hvor selskabet er pensionsleverandør. HK ejer 28,5 %, KL 19,6 %, Offentligt Ansattes Organisationer 15,5 %, Dansk Metal 5,6 %, Danske Regioner 2,5 %, Tandlægeforeningen 0,4 % samt 41 danske kommuner, der til sammen ejer 27,9 %. 

Den administrerende direktør er Hasse Jørgensen. Borgmester Jørn Pedersen er bestyrelsesformand. Selskabets domicil er beliggende i Tuborg Havn, Hellerup.

Produkter 
Sampension har i lighed med andre selskaber flere forsikrings- og pensionsordninger:
 Markedsrentepension, hvor kunden tager al investeringsrisikoen. Al nytegning sker i disse ordninger. Livscyklus- eller "unit linked"-produkt. 
 Gennemsnitsrentepension, hvor der sker en udjævning af investeringsafkastet over tid. De ældste aftaler er med ydelsesgaranti, mens de nyeste er ugaranterede. I lighed med resten af sektoren er ordningerne ved at blive udfaset. Pr. 2016 er markeds- og gennemsnitsrenteprodukterne omtrendt lige store.
 Genforsikring af kommunernes pensionstilsagn til ca. 18.000 tjenestemænd.
 Div. tab af erhvervsevne/syge- og ulykkesforsikring (TAE/SUL)

Eksterne henvisninger 
Sampensions hjemmeside

Noter 

Etableret i 1945
Livsforsikringsselskaber i Danmark